— Спачатку спрабавала займацца маляваннем на шкле, — дзеліцца суразмоўца, — аднак гэта не так цікава, як ф’юзінг. Маляванне — працэс прадказальны, а вось цалкам уявіць вынік шклянога “печыва” нельга. Нават калі вы-класці два абсалютна ідэнтычныя ўзоры, пасля тэмпературнай апрацоўкі яны будуць адрознівацца. Надзвычай хвалюючы момант — вымаць з печы гатовы выраб. Бываюць і няўдачы, калі з-за рэзкага перападу тэмператур альбо па іншых прычынах шкло трэскаецца. Праўда, існуюць спосабы гэта паправіць, аднак задавальненне і якасць ужо не тыя. Затое як прыемна, калі работа па сваёй прыгажосці пераўзыходзіць чакаемае!